
Către,

Comisia pentru administraţie publică, 

amenajarea teritoriului şi echilibru ecologic
AVIZ

asupra proiectului de Lege privind intervenţiile active în atmosferă

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege privind intervenţiile active în atmosferă, transmis cu adresa nr.PL.X 781 din 25 octombrie 2006 şi înregistrat sub nr.24/590/26.10.2006.


Camera Deputaţilor este Cameră decizională.


Senatul, în şedinţa din 19 octombrie 2006, a adoptat proiectul de lege.

Consiliul Legislativ, cu avizul nr.543/14.04.2006, a avizat favorabil acest proiect de lege.


Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege privind intervenţiile active în atmosferă în şedinţa din 13 noiembrie 2006. 

Faţă de cele de mai sus, membrii comisiei au hotărât în unanimitate avizarea favorabilă a proiectului de Lege privind intervenţiile active în atmosferă.
În raport cu obiectul şi conţinutul său, proiectul de lege face parte din categoria legilor organice.

         VICEPREŞEDINTE, 


           SECRETAR,
                Dr. Valeriu  TABĂRĂ

                  Vasile MOCANU 

Întocmit, expert Adrian GOŢA

